Lényegében bármit kínálhatsz, amit itt helyben értékesítesz, állítasz elő, vagy itt működik a céged, szolgáltatásod. A kivételeket megtalálod az Általános felhasználási feltételek között. Fontos azonban, hogy a „Vegyél Harasztit” oldal nem használható használtcikk kereskedelemre, vagy külföldi webáruházak portékáinak másodlagos értékesítésére és nem lomtalanításra való. Pénzügyi szolgáltatók, biztosítók, valamint ügynökeik, továbbá egyéb ügynöki tevékenységet folytatók itt nem hirdethetnek, hiszen nekik van lehetőségük fizetett hirdetést vásárolni bárhol. Fenntartjuk a jogot arra, hogy azokat a termékeket, amelyek nem kapcsolódnak az oldal profiljához és küldetéséhez töröljük, amiről az eladót írásban tájékoztatjuk. Eladóként vállalnod kell a felelősséget a termékekért, az árukért!